钦定古今图书集成/明伦汇编/氏族典/第508卷 > 《凌迪知万姓统谱》 > 穆崇
## 钦定古今图书集成/明伦汇编/氏族典/第508卷 > 《凌迪知万姓统谱》 > 穆崇

按《魏书穆崇传》：“崇，代人也。其先世效节于神元、桓穆
之时，崇机捷，便辟太祖之居独孤部，崇常往来奉给，
甚见宠待。太祖为魏王，拜崇征卤将军，从平中原，赐
爵历阳公，迁太尉，徙安邑公。又从征高车，大胜而还。
除豫州刺史，征为太尉，又徙宜都公。天赐三年薨，谥
曰丁公。”